अमरीका के न्यूजर्सी में रहने वालीं जी विलो विल्सन ने आने वाली मुस्लिम पीढ़ी को प्रेरित करने और उसका मनोरंजन करने के लिए अपनी कॉमिक किताब के जरिए पहली मुस्लिम महिला सुपरहीरो को पेश किया है.इसकी रचनाकार जी विलो विल्सन कहती हैं ''यह सुपर हीरो किसी नीली आँखों वाली अमरीकी युवा लड़की की तरह ही नज़र आएगी. वो वह सब कुछ करेगी जो एक आम अमरीकी लड़की करती है.''वह कहती हैं, ''मेरा जन्म न्यूजर्सी में हुआ. इसके बाद 20 साल की उम्र में मैं एक पत्रकार के तौर पर काम करने मिस्र की राजधानी काहिरा गई. वहाँ रहने के कुछ समय बाद मैंने मुस्लिम धर्म अपना लिया. इसके बाद वापस आकर मैंने कॉमिक लिखने का निर्णय लिया.''उनके मुताबिक न्यूजर्सी में बड़ी संख्या में मुस्लिम रहते हैं. यह शहर मुझे दो कारणों से बेहद पसंद है. इसकी विविधता और सुपरहीरो को जन्म देने की इसकी खासियत मुझे न्यूजर्सी की तरफ आकर्षित करती है.कमला खान न्यूजर्सी की ठेठ किशोर पाकिस्तानी मूल की अमरीकी लड़की नहीं है. मार्वल कॉमिक्स की इस नई सुपर हीरो को विशेष शक्तियां दी गई हैं जिसके चलते वो अपनी छवि को बदलने में सक्षम है.लेकिन सुपर खलनायकों पर काबू पाने के साथ ही इसकी इसकी रचनाकार को उम्मीद है कि 'मिस मार्वेल' अमरीका में मुस्लिम महिलाओं की पुरातन पंथी छवि को तोड़ने के संघर्ष में अहम भूमिका अदा करेगी.वो कहती हैं, '' मुझे उम्मीद है कि मुस्लिमों को भी इस राष्ट्र में अपनी जगह मिलेगी. उन्हें अहसास होगा कि वे भी इस राष्ट्र का हिस्सा है.''जी विलो विल्सन ने अपना धर्म बदलकर इस्लाम को अपना लिया. वह एक कॉमिक लिख रहीं हैं.वह कहती हैं, ''मेरी दो बेटियां हैं और मैं चाहती हूँ कि मेरी बेटियां और आने वाली पीढ़ी को ऐसे सुपर हीरो मिलें जो उन्हें प्रेरित कर सकें.''मिस मार्वेल नई सुपर हीरो कमला खान फरवरी 2013 में पहली बार पर्दे पर दिखाई देंगी.'कमला' मार्वेल की पहली मुस्लिम महिला सुपर हीरो नहीं है. 2002 में पुरुष संबंधी कॉमिक किताबों में नकाब पहने सुपर हीरो सूराया कादिर था जो खुद को धूल में गायब कर लेता था.(बीबीसी हिन्दी के क्लिक करें एंड्रॉएड ऐप के लिए आप 



यहां क्लिक कर सकते हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)